सीएम एमएलए पर झूठ बोलने का आरोप
पंचकूला| हरियाणाप्रदेश महिला कांग्रेस की वरिष्ठ उपप्रधान o प्रवक्ता रंजीता मेहता का कहना है कि हरियाणा विधानसभा में पंचकूला जिला को खुले में शौचमुक्त बताने वाले हरियाणा के सीएम पंचकूला के विधायक को शायद असलियत का पता ही नहीं है। पंचकूला के कई क्षेत्रों में आज भी लोग खुले में शौच जाने को मजबूर हैं। भैंसा टिब्बा, इंदिरा कालोनी, गांधी कालोनी, सकेतड़ी सहित बरवाला के कई गांवों में अभी तक शौचालय नहीं बने हैं। रंजीता मेहता का कहना है कि विधानसभा में खड़े होकर सीएम एवं विधायक को लोगों को गुमराह नहीं करना चाहिए। उन्होंने कहा कि सड़कों के निर्माण के दावे भी बिल्कुल खोखले हैं। पंचकूला से चंडीगढ़ को आने-जाने वाली सड़क बैल फेक्टरी के सामान बहुत ही खस्ता हालत में हैं। इन सड़कों पर कई लोग गिरकर घायल हो चुके हैं। परंतु सदन में कई किलोमीटर सडक़ों के निर्माण के दावे किए जा रहे हैं।
hne_Deva hin_Deva